उपाध्यक्षमा नियुक्त पौडेलले प्रदेशको आर्थिक समृद्धिमार्फत विकास गर्ने योजना सुनाए । पर्यटन र ट्राभल्सको पूर्वाधार, ऊर्जाको विकासबाट पेट्रोलियम पदार्थको आयातलाई कम गर्दै जाने र ग्यास विस्थापित गर्ने, कृषिको आधुनिकीकरण र व्यवसायिकीकरण र मझौला उद्योगमार्फत आर्थिक वृद्धि गरी गरिबी न्यूनीकरण गर्ने काममा लाग्ने बताए । प्रदेशको निरपेक्ष गरिबी २१ प्रतिशत रहेकोमा एक दशकमा त्यसलाई घटाएर ५ प्रतिशतमा झार्ने उनको भनाइ छ । ‘दिगो विकास लक्ष्यको प्रतिबद्धता पूरा गर्दै आर्थिक योजना तर्जुमा गरी अघि बढ्नेछु,’ उनले भने ।
